Marshanda

Andriani Marshanda ( rèmbi' 10 Agustus 1989) iyâ arèya sala sèttong aktor, panyanyè, bân pangarang laghu Inḍonèsia. èkennal sareng orèng bânnya' polana perranna è sèrial Bi (2000–2003) bân Carèta Seḍḍhi è Arè Ahaḍ (2004–2005).

 Carèta Oḍi' 
Marshanda panèka ana' sè sarèyang ḍâri tello' tarètan, èlahèrraghi ḍâri Irwan Yusuf, katoronan Minahasan - Bâlândhâ, bân Riyanti Sofyan, katoronan Minangkabau . Marshanda anḍi' ḍuwâ' tarètan sè ghi' ngoḍâ, Adrian Rhobi bân Alyssa Ramadhani. È bâkto aomor 3-4 taon, Marshanda oḍi’ neng è Semarang . È bâkto jârèya, ramana alako è ḍissa' ra-kèra ḍuwâ' taon. Molaè ghi’ kènè’ Marshanda odi' ta’ abhâreng bân eppa’an. Marshanda bân ḍuwâ' tan-tarètanna sè ghi' ngoḍâ èpèyara sareng embu'un.

 Parjhâlânan Lako 
Marshanda molaè alako ḍâri ghi' kellas tello' è omor 8 taon. È bâkto jârèya, ètoro'è bibi'in, Chintya Rustam, moḍèl sè kalonta, serrèng noro' pamèlèyan perran ghâbây iklan. Marshanda jhughân èsoro noro’. È taon 1997, Marshanda tampèl è iklan Bank Danamon.

 Sèrial Tipi 

 2000—2003: Bidhâddhâri 
È taon 2000, Marshanda èpèlè ka'angghuy dhâddhi perran è sèrial tipi sè èproḍuksi sareng Multivision Plus sè ajuḍul Bidhâddhâri. Marshanda amaèn mènangka Lala Indriani, toko otama sè beccè' bân èjâp. Saellana lastarè mosèm pertama, Marshanda maso' polè è mosèm kaduwâ' sèrial. Namong, para' ahèr episoḍe, Marshanda molaè ta' nyoḍḍhul polana ta' terro amaèn è sèrial panèka bân terro amaèn è sèrial tipi laènna. panèka awal ḍâri masala antara Marshanda bân Multivision Plus. È taon 2003, Marshanda motossaghi ka'angghuy ta' nerrossaghi kontrak sareng roma produksi. Marshanda èyangghep ghi' anḍi' otang ḍâlem bâb pan-bârâmpan episoḍe, tapè mala èpaèlang kontrak sacara sapèha'. Marshanda arassa jhâ' kagiadhân syuting sè èlakoni talebât berrâ', kantos aghângghu kagiadhân sakola'ânna. Hal kainto jhughân ènyata'aghi sareng embu'un, sè aghâbây konflik sareng roma produksi. Masala panèka èghibâ ka pangaḍilân. Hasèlla, Marshanda bân embu'un ènyata'aghi ta' sala polana saellana kontrakna lastarè, Marshanda terros ambu bân amaèn è sèrial tipi è proḍuksi laènna. 

 Sombher